3. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. ΓΙ/5605 της 17 Οκτ./10 Νοεμ.  1975 (ΦΕΚ Β΄ 1300) Περί απομακρύνσεως των σταυλισμών ζώων εκ της περιοχής τέως Διοικήσεως Πρωτευούσης. Έχοντες υπ’ όψει: 1.Τον Α.Ν. 2540/40 «περί Υγειονομικών Διατάξεων». 2.Την υπ’ αριθ. Γ1/22399/70 Υγειονομικήν Διάταξιν (ΦΕΚ 888/70 τ.Β΄) «περί σταυλισμών ζώων». 3.Την υπ’ αριθ. 403/74 Γνωμοδότησιν του Νομικού Συμβουλίου του Κράτους. 4.Την υπ’ αριθ. 433/75 τηλεγραφικήν αναφοράν της Ενώσεως Πτηνοτροφικών Συνεταιρισμών Ελλάδος «περί καθορισμού απαραιτήτου χρόνου απομακρύνσεως πτηνοτροφείων περιοχής τέως Διοικήσεως Πρωτεούσης». 5.Τας υπ’ αριθμ. ΚΥ 11291/75, ΚΥ 171335/ 627/75 και 13345/75 αναφοράς των Δ/νσεων Κοινωνικών Υπηρεσιών Ανατολικής Αττικής, Πειραιώς και Δυτικής Αττικής, αντιστοίχως, «περί των λειτουργούντων εν τη περιοχή Πρωτευούσης σταυλισμών ζώων». 6.Την από 22/9/75 εισήγησιν της Υπηρεσίας «περί απομακρύνσεως σταυλισμών ζώων εκ της περιοχής τέως Διοικήσεως Πρωτεούσης», αποφασίζομεν: Άρθρον 1. Οι εν την περιοχή τέως Διοικήσεως Πρωτευούσης λειτουργούντες σταυλισμοί (χοιροστάσια, αιγοστάσια, ποιμνιοστάσια, βουστάσια, πτηνοτροφεία κ.λ.π.), η παρουσία των οποίων κατέστη αδικαιολόγητος, αφ’ ης ίσχυσεν υπ’ αριθ. Γ1γ/22399/70 Υγειονομική Διάταξις, απομακρύνονται υποχρεωτικώς εκτός ταύτης εντός προθεσμίας δοθησομένης κατά περίπτωσιν υπό της οικείας Επιτροπής Επιθεωρήσεως σταυλισμών ζώων και επιχειρήσεων επεξεργασίας ζωϊκών προϊόντων. Εις την Επιτροπήν ταύτην δύναται να μετέχη προς τον σκοπόν αυτόν, άνευ ψήφου, και εις εκπρόσωπος των οικείων κτηνοτροφικών ή πτηνοτροφικών Ενώσεων. Άρθρον 2. 1.Αι ως άνω Επιτροπαί υποχρεούνται όπως, εντός τριμήνου από της δημοσιεύσεως της παρούσης, εξετάσωσιν επιτοπίως άπαντας τους εν τη περιοχή τέως Διοικήσεως Πρωτευούσης λειτουργούντας σταυλισμούς, ανεξαρτήτως αριθμού σταυλιζομένων εν αυτοίς ζώων, και επιδώσωσιν εις έκαστον ενδιαφερόμενον το αντίστοιχον πρακτικόν, δι’ ου θα ορίζεται η προθεσμία απομακρύνσεως του, εις ον αφορά τούτο, σταυλισμού. 2.Η κατά τ’ ανωτέρω χορηγηθησομένη προθεσμία θα είναι συνάρτησις των τοπικών συνθηκών, των συνθηκών λειτουργίας εκάστου σταυλισμού και της οικονομικής αντοχής της επιχειρήσεως, εν ουδεμιά δε περιπτώσει δύναται να υπερβή αύτη τα δύο έτη, προκειμένου περί βουστασίων ή ποιμνιοστασίων ή αιγοστασίων, ή το εν έτος, προκειμένου περί ετέρου είδους σταυλισμού, από της κοινοποιήσεως των ενδιαφερομένων του πρακτικού της αρμοδίας Επιτροπής. Άρθρον 3. Η μετά την εκπνοήν της δοθησομένης κατά περίπτωσιν προθεσμίας παραμονή, του, εις ον αφορά αύτη, σταυλισμού εν τη περιοχή τέως Διοικήσεως Πρωτευούσης είναι παράνομος και επικίνδυνος δια την Δημοσίαν Υγείαν, ως τοιαύτη δε επισύρει την εφαρμογήν των άρθρων 10 (παραγρ. 4), και 7, αντιστοίχως, του Α.Ν. 2520/40. Άρθρον 4. Επί διαπιστώσεως της Υγειονομικής Επιτροπής ότι κατά το χρονικόν διάστημα της κατά τ’ ανωτέρω δοθείσης προθεσμίας απειλείται η Δημοσία Υγεία εκ της παρουσίας σταυλισμού τινος λόγω μη λήψεως εν αυτώ των απαραιτήτων μέτρων καθαριότητος, επιβάλλεται η άμεσος απομάκρυνσις τούτου, δι’ αποφάσεως του Αναπληρωτού Νομάρχου–Προϊσταμένου του οικείου Διαμερίσματος της Νομαρχίας Αττικής, τη εισηγήσει της ως άνω Επιτροπής. Άρθρον 5. Της παρούσης εξαιρούνται οι σταυλισμοί, περί ων αι υπ’ αριθ. Γ1/14863/70 (ΦΕΚ 629/70 τ.Β΄) «περί ιδρύσεως και λειτουργίας ιπποστασίων» και Γ1/12654/71 (ΦΕΚ 764/71 τ.Β΄) περί λειτουργίας Σταθμού Κτηνιατρικής Ερεύνης» Υγειονομικαί Διατάξεις. Άρθρον 6. Η ισχύς της παρούσης άρχεται μετά 15νθήμερον από της δημοσιεύσεώς της δια της Εφημερίδος της Κυβερνήσεως, η δε εκτέλεσις αυτής ανατίθεται εις τα Κρατικά Υγειονομικά και Αστυνομικά Όργανα. (Μετά την σελ. 698,9804(β) Σελ. 698,9805 Τεύχος 583-Σελ. 141 Ποιμνιοστάσια 17.Θ.ψ.3 17.Θ.ψ.3 Ποιμνιοστάσια

[Source: greek_legal_code_raptarchis | Tokens: 3415]